
Text rozhodnutia
Súd: Krajský súd Bratislava Spisová značka: 7Sa/96/2020 Identifikačné číslo súdneho spisu: 1020201467 Dátum vydania rozhodnutia: 28. 10. 2020 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2020:1020201467.1 Uznesenie Krajský súd v Bratislave v právnej veci žalobcu: O. F. S., W. X. W., W. I., nar. XX.XX.XXXX, štát Sierra leone resp. Nigérijská federatívna republika, bez dokladu totožnosti, toho času umiestnený v Útvare policajného zaistenia pre cudzincov Medveďov, zastúpeného Centrom právnej pomoci so sídlom Račianska 71, Bratislava proti žalovanému: Ministerstvo vnútra Slovenskej republiky, Prezídium Policajného zboru, Úrad hraničnej a cudzineckej polície, Riaditeľstvo hraničnej a cudzineckej polície Bratislava, Oddelenie cudzineckej polície PZ Nitra, Kalvárska 2, 949 01 Nitra, v konaní o správnej žalobe vo veci zaistenia zo dňa 09.10.2020 voči rozhodnutiu žalovaného PPZ-HCP-BA11-75-019/2020-AV zo dňa 22.07.2020 takto r o z h o d o l : 1/ Krajský súd v Bratislave vo veci zaistenia číslo PPZ-HCP-BA11-75-019/2020-AV zo dňa 22.07.2020 konanie z a s t a v u j e . 2/ Krajský súd v Bratislave vo veci predĺženia lehoty zaistenia číslo PPZ-HCP-BA11-75-036/2020-AV zo dňa 20.08.2020 žalobu odmieta. Žiaden z účastníkov nemá právo náhradu trov konania. o d ô v o d n e n i e : Dňa 19.10.2020 bola Krajskému súdu v Bratislave (ďalej len „súd“) doručená prostredníctvom žalovaného správna žaloba zo dňa 19.10.2020 vo veci zaistenia žalobcu (ďalej len „žaloba“) ktorou sa žalobca domáhal zrušenia napadnutého rozhodnutia žalovaného PPZ-HCP-BA11-75-019/ 2020-AV o zaistení zo dňa 22.07.2020 (ďalej len „napadnuté rozhodnutie“) a svojho bezodkladného prepustenia zo zaistenia. 2. Na deň 28.10.2020 bolo v prejednávanej veci nariadené pojednávanie. 3. Súd vo veci zaistenia zo dňa 22.07.2020 konanie zastavil, nakoľko odpadol predmet konania. V čase podania neexistoval predmet sporu, nakoľko žalovaný rozhodnutím stanovil dĺžku doby zaistenia, najviac do 22.08.2020. Podľa § 99 písm. a) zák. č. 162/2015 Z.z. Správny súdny poriadok (ďalej len „SSP“): Správny súd konanie uznesením zastaví, ak odpadol dôvod na pokračovanie v konaní a nejde o prípady ustanovené v písmenách c) a d). 4. Súd vo veci predĺženia lehoty zaistenia číslo PPZ-HCP-BA11-75-036/2020-AV zo dňa 20.08.2020 žalobu odmietol, nakoľko zástupca žalobcu (Centrum právnej pomoci, Kancelária Bratislava ) nepredložil na konanie plnú moc v tejto veci, teda ide o vec podanú neoprávnenou osobou, preto súd podanie odmietol. Podľa § 98 ods. 1 písm. f) SSP správny súd uznesením odmietne žalobu, ak žalobca nebol pri jej podaní zastúpený podľa § 49 ods. 1 alebo § 50. 5. O trovách konania súd rozhodol s poukazom na § 170 písm. a) b) SSP tak, že žiaden z účastníkov konania nemá právo na náhradu trov konania, Poučenie: Doručené uznesenie je právoplatné (§ 151 ods. 2 SSP). Kasačnou sťažnosťou možno napadnúť právoplatné rozhodnutie krajského súdu. (§ 438 ods. 1 SSP) Prípadná kasačná sťažnosť musí byť podaná v lehote sedem dní od doručenia uznesenia a podáva sa na Krajskom súde v Bratislave v počte vyhotovení, zodpovedajúcom počtu účastníkov konania. (§ 443 SSP) Kasačná sťažnosť je prípustná proti každému právoplatnému rozhodnutiu krajského súdu, ak tento zákon neustanovuje inak. Kasačná sťažnosť nie je prípustná, ak sa opiera o iné dôvody, ako sú uvedené v § 440, ak sa opiera o dôvody, ktoré sťažovateľ neuplatnil v konaní pred krajským súdom, v ktorom bolo vydané napadnuté rozhodnutie, hoci tak urobiť mohol, ak smeruje len proti dôvodom rozhodnutia krajského súdu. (§439 SSP) V kasačnej sťažnosti sa musí okrem všeobecných náležitostí podania podľa § 57 uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"), návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti (§ 445 SSP). Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, ak ide o konania o správnej žalobe podľa § 6 ods. 2 písm. c) a d), ak je žalovaným Centrum právnej pomoci (§ 449 SSP).

